Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: a 11/2004. (IV. 14.) NKÖM rendelethez
Paragraph Index: 407

1. Általános alapismeretek 1.1. Kommunikáció Ismerje: — a kommunikáció fogalmát, típusait, a verbális és nonverbális kommunikációt, — a kommunikációs folyamat elemeit, — a kommunikációs formákat, technikákat, sikerességi stratégiákat, — a kommunikáció funkcióit: a kooperatív és nem kooperatív koordinációt, — az emberi viselkedés összetevõit, a verbális és nonverbális viselkedés szabályait, — kódokat és kódrendszereket, a kódolás folyamatát és technikáit, — a szemiotika alapjait, — a nyelvi és nyelvhelyességi szabályokat, — a kommunikáció technikai csatornáit, — a kommunikáció szerepét az emberi kapcsolatok alakításában, — a tömegkommunikációt, kialakulását, történetét és technikai eszközrendszerét, — a közvélemény fogalmát, sajátosságait. 1.2. Beszédtechnika, logopédia, retorika Ismerje: — a beszélõszervek mûködését, — a fonetika, a fonológia és a beszédtechnika elméletét, — a köznyelv, az irodalmi nyelv és a színpadi nyelv sajátosságait és ennek elõadási lehetõségeit, — a lazító és koncentrációs gyakorlatokat, — az artikulációs beszédfejlesztõ gyakorlatokat, — a szöveg nélküli és szöveges hang- és légzõgyakorlatokat, — a légzõ- és hangmodulációs gyakorlatokat (hangerõ, hangszín, hangmagasság, dinamikai váltások), — a szinten tartó, kondicionáló gyakorlatokat, — a szöveg beszédszólamokra tagolását, a hangsúlyviszonyokat, — a hangsúlyszabályokat a hanglejtés dallamvonalának változatait. Legyen képes mindezek helyes alkalmazására. 1.3. Pszichológia Ismerje: — a pszichikum és a személyiség fogalmát, — a belsõ viselkedés szabályozását, — az ember pszichoszexuális fejlõdését, — a személyiség struktúráját, a kialakulását befolyásoló tényezõket, 2004/46. szám — az egyéni viselkedés módosulását csoporthelyzetben (a csoportdinamika, kommunikáció, konformitás, deviancia), — a strukturálatlan tömeg viselkedését, a manipulációs lehetõségeket (attitûd és elõítélet), — a tömegméretekben jelentkezõ devianciákat: alkoholizmus, drogfogyasztás, öngyilkosság, bûnözés, — a tömegkommunikáció pszichológiai sajátosságait (hatás és hitelesség). 1.4. Szociológia Ismerje: — a magyar társadalomra jellemzõ legfontosabb tényeket, adatokat, — a társadalmi cselekvés elméleteit, — a társadalmi rétegzõdést és társadalmi struktúrát (nemzedéki probléma, ifjúságszociológia; státus és társadalmi szerep), — a családszociológiát (szocializáció és perszonalizáció; a nevelés szubkultúrái), — a településszociológiát (életmód, életforma, életvitel, életfeltétel, életszínvonal, életminõség; szükségletek és értékek, mobilitás fogalma), — a mûvelõdés szociológiáját (az iskolarendszer és társadalmi funkciói, az esélyegyenlõtlenség társadalmi okai), — a szórakozás és a sport szociológiáját, — a szexualitás szociológiáját. 1.5. Illem, etikett, protokoll Ismerje: — a viselkedéskultúra alapjait, — az illem, az etikett, a protokoll alapszabályait (a köszönés, a bemutatkozás, a megszólítás, a társalgás, az udvariasság, a nyilvánosság elõtti viselkedés), — a vendéglátás protokollját, — a programok, rendezvények szervezésének, lebonyolításának szabályait. 1.6. Jogi és gazdasági alapismeretek Ismerje a gazdasági élet alapfogalmait és alapösszefüggéseit mikro- és makroszinten. Ismerje: — a gazdálkodó szervezetek, vállalkozások alapvetõ pénzügyi folyamatait, összefüggéseit, — az adózási alapfogalmakat, — az alapvetõ számviteli elõírásokat. Legyen képes alkalmazni a szükséges jogi ismereteket, (munkajog, szerzõi jog, szerzõdések, adó- és társadalombiztosítási jog) legfontosabb elemeit, alapvetõ államigazgatási szabályokat. 1.7. Angol nyelvismeret Rendelkezzen alapvetõ nyelvismerettel. Legyen képes: — az elõadók nevének és a dalcímek helyes kiejtésére, — a dalcímek lefordítására és a slágerszövegek értelmezésére, — a szakkifejezések értelmezésére és alkalmazására.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes